Ka 1949, Billie o ne a boa go tswa kwa sekolong sa kwa Boston mme a simolola go ithuta Baebele ka tlhagafalo. Go na le gore a nne morutabana, o ne a dira tshwetso ya gore a ineele mo Modimong. O ne a kolobediwa kwa kopanong ya boditšhabatšhaba ya Basupi ba ga Jehofa ya 1950 e e neng e tshwaretswe kwa Yankee Stadium kwa New York. Moragonyana fela ga moo re ne ra kopana, ra nyalana ra bo ra simolola tirelo ya nako e e tletseng. 11:4—A go koafala tlhaloganyo ka ntlha ya bogodi ke gone go neng ga dira gore Solomone a se ka a ikanyega? Ga go lebege go le jalo. Solomone o ne a sa ntse a le mosha fa a ne a simolola go busa, mme le fa a ne a busa ka dingwaga di le 40, ga a ka a tshela go fitlha a tsofala thata. Mo godimo ga moo, ga a ka tlogela go obamela Jehofa gotlhelele. Go lebega a ile a leka go tlhakanya ditumelo.